અહીં લગભગ પાંચ ફૂટ ઊંચું અને ચાર ફૂટ પહોળું એક નાનું મંદિર છે. તેમાં પાંચ મૂર્તિ પાળિયા સ્વરૂપે છે. મૂર્તિઓની ડાબી બાજુએ ખોડિયાર માતાનાં મોટાં બહેન આવળ માનું સ્થાનક છે. ત્યાર પછી એક મોટો પાળિયો છે. તે ખોડિયાર માનો છે. ત્યાર પછી ત્રીજો પાળિયો હોલબાઇનો છે. ચોથો છેલ્લો પાળિયો વીજબાઇનો છે. મૂળ મંદિરમાં ખોડિયાર મા ઉપર ચાંદીનાં અનેક ઝુમ્મર છે. તેની બાજુમાં જ બીજું નાનું નવું મંદિર છે. જેમાં મા ખોડિયારની આરસની સુંદર તથા ખૂબ ભવ્ય મૂર્તિ છે, જે આરસપહાણની છે.